Diari Oficial de la Generalitat Valenciana


Sumari del DOGV 5956, del 17-02-2009 (2009/1514)

RESOLUCIÓ de 25 de novembre de 2008, del Servei Territorial d'Indústria i Innovació de Castelló, per la qual es declara la necessitat d'ocupació temporal dels terrenys afectats pel permís d'investigació Molló Roig, número 2.887, a Orpesa. Expedient JUEXPR/2008/1/12.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1514


Data del document
:   25-11-2008

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Orpesa
    * expropiació

RESOLUCIÓ de 25 de novembre de 2008, del Servei Territorial d'Indústria i Innovació de Castelló, per la qual es declara la necessitat d'ocupació temporal dels terrenys afectats pel permís d'investigació Molló Roig, número 2.887, a Orpesa. Expedient JUEXPR/2008/1/12. [2009/1514]  
Examinat l'expedient d'expropiació JUEXPR/2008/1/12 i atenent els següents   
Antecedents de fet  
Primer. L'entitat Eurominerales Cerámicos, SA, amb domicili social a l'av. d'Europa, s/n, Ciutat del Transport, edifici Monfort, de Castelló de la Plana, CP 12938, i CIF A-12525689, titular del permís d'investigació Molló Roig, número 2.887, als termes municipals d'Orpesa, Benicàssim i Cabanes, va sol·licitar la iniciació d'expedient d'ocupació temporal dels terrenys necessaris per a l'emplaçament dels treballs d'investigació i servicis corresponents, afectats per l'esmentat permís d'investigació, en les finques indicades en l'annex d'esta resolució.  
Segon. El tràmit d'informació pública de la sol·licitud de declaració de necessitat d'ocupació temporal es va realitzar mitjançant la publicació dels corresponents anuncis en el periòdic Mediterráneo d'11 de març de 2008; en el Diari Oficial de la Comunitat Valenciana núm. 5727, de 25 de març de 2008; en el Butlletí Oficial de la Província de Castelló núm. 53, de 29 d'abril de 2008 i al tauler d'anuncis de l'Ajuntament d'Orpesa, al terme municipal del qual s'emplacen els terrenys afectats.  
Igualment, s'hi va notificar el 18 de febrer de 2008 a l'entitat Montes del Señor, SL, la qual consta com a titular dels terrenys.  
Tercer. El 14 de març de 2008, rebut en este servei territorial el 25, l'entitat interessada va presentar escrit on al·lega que en el projecte no es delimiten amb la suficient claredat els punts especificats per al sondatge, ni les superfícies auxiliars a ocupar, ni la modificació que pot patir la parcel·la com a conseqüència del trànsit de vehicles i maquinària, elements bàsics per a poder conéixer, al detall, els seus efectes ambientals en l'àrea on es pretén realitzar.  
Tampoc l'obligació de tornar a deixar en la mateixa situació en què es troba en l'actualitat la parcel·la objecte del sondatge, la qual cosa amb vista a un futur desenvolupament urbanístic de la zona, situada en un enclavament de clar desenvolupament urbanístic, és igualment bàsic per a la concessió de l'autorització sol·licitada. Igualment, s'hauria d'exigir garantia o fiança de contingut econòmic per a garantir la plena restauració de la parcel·la afectada a l'entitat sol·licitant.  
També va al·legar que es troba a faltar, i es considera que s'hi hauria d'exigir, si no un estudi d'impacte mediambiental, sí que almenys una breu memòria en relació amb la mateixa identificació dels impactes i dels reals perills que produirà el projecte sondatge, així com una succinta valoració de la influència d'estos elements, tant biològica com ambiental, i no apareixen descrites amb el necessari rigor i exactitud les mesures previstes per a atallar els esmentats inconvenients o per a atenuar els efectes nocius.  
Finalment, va al·legar que el projecte no compta amb els dispositius anticontaminació previstos en la normativa vigent.  
Quart. El 14 d'abril de 2008, el cap de la Secció d'Energia i Mines va emetre informe sobre l'escrit d'al·legacions presentat, on s'assenyala que en l'anunci pel qual se sotmet a informació pública i en el pla al qual remet l'esmentat anunci consten les superfícies a afectar per cada sondatge, així com la dels accessos a estos; que la naturalesa de les tasques previstes de cap manera pot influir, encara suposant que no es restaurara el terreny afectat, en un hipotètic desenvolupament urbanístic de la zona.  
Informa que, encara que la naturalesa de les tasques no exigix estudi d'impacte ambiental, en la resolució de necessitat d'ocupació ha de prescriure's l'obligació de restaurar els terrenys afectats per l'actuació.  
Cinqué. El 9 de juny de 2008, i conclòs el tràmit d'informació pública, el cap de la Secció d'Energia i Mines va proposar declarar la necessitat d'ocupació temporal dels terrenys necessaris per a l'emplaçament dels treballs d'investigació i servicis corresponents, afectats pel permís d'investigació Molló Roig, número 2.887, i assenyalar el deure de l'entitat sol·licitant de restaurar els terrenys afectats, deixant-los en l'estat en què es trobaven amb anterioritat als treballs.  
Sisé. El 16 de juny de 2008 es va sol·licitar, a la Direcció General d'Indústria i Innovació, l'informe de l'Advocacia de la Generalitat, de conformitat amb l'article 19.2 del Reglament de la Llei d'Expropiació Forçosa.  
El 13 de novembre de 2008 es va rebre l'informe favorable emés per l'Advocacia de la Generalitat el 6 d'octubre de 2008.   
Fonaments de dret  
Primer. De conformitat amb els articles 104 de la Llei 22/1973, de 21 de juliol, de Mines, i 130 del Reial Decret 2.857/1978, de 25 d'agost, pel qual s'aprova el Reglament General per al Règim de la Mineria, el titular d'un permís d'investigació tindrà dret a l'ocupació temporal dels terrenys necessaris per a l'emplaçament dels treballs d'investigació i servicis corresponents.  
Igualment, disposen que l'atorgament d'un permís d'investigació porta implícita la declaració d'utilitat pública a l'efecte d'inclusió en els apartats 1 i 2 de l'article 108 de la Llei d'Expropiació Forçosa.   
El permís d'investigació Molló Roig, número 2.887, va ser atorgat per Resolució de 25 de juliol de 2005, de la Direcció General d'Indústria i Comerç, i el Pla de Labors per a 2006 va ser aprovat per este servei territorial el 5 de juny de 2006.  
Segon. L'article 108 de la Llei d'Expropiació Forçosa, de 16 de desembre de 1954, establix que l'administració, així com les persones o entitats que s'hagueren subrogat en els seus drets, podran ocupar temporalment els terrenys propietat del particular en els casos següents:   
1. Amb la finalitat de portar a cap estudis o efectuar operacions facultatives de curta durada, per a recollir dades per a la formació del projecte o per al replantejament d'una obra.  
2. Per a establir estacions i camins provisionals, tallers, magatzems, depòsits de materials i qualssevol altres més que requerisquen les obres prèviament declarades d'utilitat pública, tant pel que fa a la suea construcció com a la seua reparació o conservació ordinàries.  
De conformitat amb el que s'ha exposat, a la vista de l'informe emés sobre les al·legacions presentades per l'entitat titular dels terrenys, la proposta de resolució i l'informe favorable de l'Advocacia de la Generalitat; acomplits tots els tràmits establits en la Llei d'Expropiació Forçosa i el seu Reglament, i en virtut de les atribucions atorgades per la legislació vigent, resolc:  
Primer  
Declarar la necessitat d'ocupació temporal dels terrenys necessaris per a l'emplaçament dels treballs d'investigació i servicis corresponents, afectats pel permís d'investigació Molló Roig, número 2.887, al terme municipal d'Orpesa, indicats en l'annex d'esta resolució.  
Segon  
Eurominerales Cerámicos, SA haurà de restaurar els terrenys afectats per l'actuació, els quals deixarà en el seu estat primitiu.  
La present resolució no és definitiva en via administrativa i contra esta podrà interposar-se recurs d'alçada davant la Direcció General d'Indústria i Innovació (c/Colom, 32, 46639 València), en el termini d'un mes, comptat a partir de l'endemà de la notificació, de conformitat amb el que s'ha establit en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Annex  
Relació d'interessats, béns i drets afectats  
Terme municipal: Orpesa, polígons i parcel·les següents:  
  
L'ocupació temporal es planteja pel temps següent:  
- Parcel·la 258 del polígon 4: 5 dies  
- Parcel·la 284 del polígon 4: 21 dies  
- Parcel·la 3 del polígon 7: 26 dies  
Les tasques d'investigació previstes consistixen en: 7 sondatges mecànics de rotopercussió i rotació: dels 7 sondatges previstos, 3 s'ubiquen en camins i els 4 restants estan ubicats sobre els terrenys dels quals se sol·licita ocupació temporal. Les tasques mecàniques necessitaran una superfície de 10 x 10 m i per a l'accés a estes s'indiquen les distàncies a recórrer (pla datat el 02.11.2007) per una amplària de 4 m per a facilitar el pas de maquinària, i 2 prospeccions.  
Castelló de la Plana, 25 de novembre de 2008.- El cap del Servei Territorial: Juan Elías Ramos Barceló.  
\* \* \* \* \*  
ANEXO  
Relación de interesados, bienes y derechos afectados  
Término municipal: Oropesa del Mar, polígonos y parcelas siguientes:  
  
La ocupación temporal se plantea por el siguiente tiempo:  
- Parcela 258 del polígono 4: 5 días  
- Parcela 284 del polígono 4: 21 días  
- Parcela 3 del polígono 7: 26 días  
Las labores de investigación previstas consisten en: 7 sondeos mecánicos a rotopercusión y rotación: de los 7 sondeos previstos, 3 se ubican en caminos y los 4 restantes están ubicados sobre los terrenos de los cuales se solicita ocupación temporal. Las labores mecánicas requerirán una superficie de 10 x 10 m y para el acceso a las mismas se indican las distancias a recorrer (plano fechado el 02-11-2007) por un ancho de 4 m para facilitar el paso de maquinaria, y 2 calicatas.  
Castellón de la Plana, 25 de noviembre de 2008.- El jefe del Servicio Territorial: Juan Elías Ramos Barceló.